метеорологично обслужване и операторите.
 MET.TR.205 Съобщаване на метеорологични елементи
 а) Посока и скорост на приземния вятър
 (1)
 В локалните редовни и специални сведения, както и в сведенията METAR посоката и скоростта на приземния вятър се съобщават съответно по скала с деления през 10 географски градуса и 1 kt (0,5 m/s).
 (2)
 Всяка наблюдавана стойност, която не съвпада с деление от използваната скала за съобщаване на данни, се закръглява до най-близкото деление от скалата.
 (3)
 В локалните редовни и специални сведения, както и в сведенията METAR:
 (i)
 се указва използваната мерна единица за скорост на вятъра;
 (ii)
 вариацията от средната посока на вятъра през последните 10 min се съобщава, ако общата вариация е 60° или повече, по следните начини:
 (A)
 когато общата вариация е 60° или повече, но по-малко от 180° и скоростта на вятъра е 3 kt (1,5 m/s) или повече, вариацията на посоката се съобщава, като се указват двете крайни посоки, между които се е променял вятърът; или
 (B)
 когато общата вариация е 60° или повече, но по-малко от 180° и скоростта на вятъра е по-малко от 3 kt (1,5 m/s), вариацията на посоката се съобщава като променлива без средна посока на вятъра; или
 (C)
 когато общата вариация е 180° или повече, скоростта на вятъра се съобщава като променлива без средна посока на вятъра;
 (iii)
 вариации от средната скорост на вятъра (пориви) през последните 10 минути се съобщават, когато максималната скорост на вятъра превишава средната скорост със:
 (A)
 5 kt (2,5 m/s) или повече — в локалните редовни и специални сведения, когато се прилагат процедури за намаляване на шума; или
 (B)
 10 kt (5 m/s) или повече — в противен случай;
 (iv)
 когато скоростта на вятъра е по-малко от 1 kt (0,5 m/s), тя се указва с термина CALM; или
 (v)
 когато се съобщава за скорост на вятъра 100 kt (50 m/s) или повече, тя се указва като по-голяма от 99 kt (49 m/s); или
 (vi)
 когато се съобщават вариации от средната скорост на вятъра (пориви) в съответствие с точка MET.TR.205, буква а), се указва максималната достигната стойност на скоростта на вятъра; или
 (vii)
 когато 10-минутният период включва рязко изменение на стойностите за посоката и/или скоростта на вятъра, се съобщават само вариациите от средната посока и средната скорост на вятъра, наблюдавани след това изменение.
 б) Видимост
 (1)
 В локалните редовни и специални сведения, както и в сведенията METAR видимостта се съобщава по скала с деления през 50 m, когато видимостта е под 800 m; с деления през 100 m, когато тя е 800 m или повече, но по-малко от 5 км; с деления през един километър, когато видимостта е 5 km или повече, но по-малко от 10 км; и се указва като 10 km, когато видимостта е 10 km или повече, освен когато са налице условията за използване на CAVOK.
 (2)
 Всяка наблюдавана стойност, която не съвпада с деление от използваната скала за съобщаване на данни, се закръглява надолу към най-близкото по-малко деление от скалата.
 (3)
 В локалните редовни и специални сведения стойността на видимостта по дължината на пистата(ите)